钦定古今图书集成/明伦汇编/氏族典/第232卷 > 杨维藩
## 钦定古今图书集成/明伦汇编/氏族典/第232卷 > 杨维藩

按《明外史杨照传》：“嘉靖四十四年，寇犯小团山，广宁
游击杨维藩鏖战力屈死。维藩，照叔父也，结发从父
都督镇于行间，屡效首功，积官指挥佥事。”

===杨豫孙===按《明外史江沼传》：“沼同年进士华亭杨豫孙，字幼殷，
以南京吏部主事历太常少卿，提督四裔馆。时徐阶
秉国，豫孙其里人，颇见重。凡人才进退，国事可否，多
所咨决。朝士有求于阶者，日辐辏豫孙门，乃力求出
外，以右佥都御史巡抚湖广。政尚宽平，部内无事。隆
庆元年，召拜大理卿，未上卒。”